**PROIECT DIDACTIC**

**Nivel II**: Grupa Mare B Step by Step

**Prof. înv. preșcolar**: Rădulescu Nicoleta

**Tema anuală**: ”Cu ce și cum exprimăm ceea ce simțim?”

**Tema proiectului**: ,,Bucurii de primăvară”

**Tema săptămânii**: „Parfumul primăverii”

**Tema activității:** „Călătorie în lumea emoțiilor”

**Forma de realizare:** Activitate integrată ADE ( DȘ + DOS) + ALA

**Forma de organizare:** frontală, individuală, pe grupuri mici, în perechi

**Tipul lecției**: consolidare de cunoștințe, priceperi și deprinderi

**Scopul lecției**:

* Consolidarea cunoștințelor matematice privind numerația în concentrul 0-10, a deprinderii de a număra în limitele 0-10 și a priceperii de a raporta cantitatea la număr;
* Consolidarea priceperii de a identifica stările emoționale prin intermediul analizei experiențelor prin care trece personajul și a deprinderii de a gestiona propriile emoții;

**Dimensiuni ale dezvoltării:**

* Autocontrol și expresivitate emoțională

4.1. Recunoaște și exprimă emoții de bază, produse de piese muzicale, texte literare, obiecte de artă etc.

* Cunoștințe și deprinderi elementare matematice pentru rezolvarea de probleme și cunoașterea mediului apropiat

2.1 Demonstrează familiarizarea cu conceptul de număr şi cu numeraţia

**CATEGORII DE ACTIVITĂȚI:**

**ACTIVITATE DE DEZVOLTARE PERSONALĂ (ADP):**

Rutine: Întâlnirea de dimineață: ,,*Dacă aș fi o floare, aș fi…”*

Salutul. Prezența. Calendarul naturii.

Tranziții: ***Bate ca mine!*** – joc muzical

 ***Primăvara*** – joc muzical

**ACTIVITĂȚI LIBER ALESE (ALA):**

**Alfabetizare:** *,,Cărticica pentru prietene”* (*linia curbă, linia frântă – conturare după șablon*);

**Știință:** *”Flori de primăvară ”- (observare cu lupa a părților componente*);

**Artă:** *”Flori pentru cei dragi”- (decupare, lipire)*

**ACTIVITĂȚI PE DOMENII EXPERIENȚIALE**

**Domeniul Om și Societate (Educație pentru societate) –** *”Povestea ghiocelului curajos” lectura educatoarei*

**Domeniul Știință (Activitate matematică) –** *”Așază cât indică cifra!”* - exercițiu cu material individual

**ACTIVITĂȚI LIBER ALESE (ALA):**

**Joc distractiv:** ”Roata emoțiilor”

**Joc de mișcare:** ”Floricele vesele câte 4/3 /2!”

**Obiective:**

O1- Să identifice emoțiile pe care le trăiește personajul din povestea ascultată;

O2- Să asocieze o emoție cu o întâmplare din experiența lui de viață;

O3- Să formeze mulțimi cu 1-10 elemente, asociind corect cantitatea la număr;

O4- Să aranjeze corespunzător părtile componente ale unei flori de primăvară preferate, pe baza observațiilor efectuate cu lupa;

O5- Să trasese linii (frânte și curbe) după șablon pentru a desena flori de primăvară;

O6- Să asambleze buchetul de flori pentru o persoană dragă, utilizând deprinderile motrice dobândite (decupare. asamblare, lipire).

**Strategii didactice:**

1. **Metode și procedee:** conversația, expunerea, metoda ”Cubul”, explicația, exercițiul, jocul, observația,demonstrația.
2. **Materiale didactice**: ghiocel în ghiveci, imagini poveste, cub și plicuri cu sarcinile de lucru, flipchart, șabloane flori de primăvară de diferite mărimi, creioane colorate, coli, lipici, foarfece, imagini flori de primăvară, flori de primăvara, lupe, jetoane cu părți componente ale plantelor, jetoane cifre, fișe de lucru, imagini floricele perforate, tv, boxă, joc wordwall,

**Forme de evaluare:** Observarea sistematică a comportamentului copiilor, probă practică, aprecieri verbale, analiza produselor realizate.

**Locul de desfășurare:** Sala de grupă

**Durata:** 1 zi

**Bibliografie:**

* Breben Silvia, Gongea Elena, Ruiu Georgeta, Fulga Mihaela, ”*Metode interactive de grup*” -ghid metodic pentru învăţământul preşcolar, Ed. Arves, Bucureşti, 2002
* Dana Jucan, Olga Chiş" *Ghid de practică pedagogică în învățământul primar și preșcolar*" ,Editura Eicon, Cluj Napoca, 2013;
* V. Preda, M. Pletea, F. Grama, A. Cocoş, D. Oprea, M. Călin, - *Ghid pentru proiecte tematice,* Ed. Humanitas Educaţional, Bucureşti, 2005;
* *\*\*\*Curriculum pentru educație timpurie*, Bucureşti, 2019;
* [**https://wordwall.net/ro/resource/12598041/roata-emo%c8%9biilor**](https://wordwall.net/ro/resource/12598041/roata-emo%C8%9Biilor)
* [**https://www.youtube.com/watch?v=NvryolGa19A**](https://www.youtube.com/watch?v=NvryolGa19A)
* [**https://www.youtube.com/watch?v=Jqz6uSRawB8**](https://www.youtube.com/watch?v=Jqz6uSRawB8)

**SCENARIUL ACTIVITĂȚII**

 Activitatea debutează cu **Întâlnirea de dimineață**. Se realizează **salutul**, **prezența** la panoul special și completarea **calendarului naturii** cu jetoanele pentru vremea din acea zi.

 Copiii împreună cu educatoarea încep o scurtă discuție despre tema săptămânii: flori de primăvară. Urmează realizarea unui exercițiu de imaginație ***„Dacă aș fi o floare, aș fi...”,*** prin care copiii aleg floarea care și-ar dori să fie, justificând alegerea făcută.

 **Captarea atentiei** se realizează prin prezentarea de către educatoare a unui ghiocel într-un ghiveci pe care l-a primit alături de mesajul: ***Fii ca mine!*** Preșcolarii sunt rugați să ajute în deslușirea mesajului primit, pentru a descoperi împreună la ce anume face referire îndemnul din mesaj.

Pentru a afla exact care este îndemnul, le prezint copiilor ***Povestea ghiocelului curajos (ADE-DOS Educație pentru societate).*** Copiii vor descoperi din povestea care sunt emoțiile trăite de personajul principal, analizând comportamentul acestuia și raportându-se la propria lor experiență de viață.

**Activitățile pe centre** au ca subiect florile de primăvară, pe care copiii le vor număra și vor încerca să ofere bucurii celor dragi, fiind astfel motivați să finalizeze sarcina din fiecare centru.

 La centrul **Alfabetizare,** preșcolarii vor realiza **„Cărticica pentru prietene”** trasând după șabloane linii frânte și curbe pentru a contura flori de primăvară, respectând numărul de flori indicat pe fișa de lucru. Fiecare copil va realiza câte o pagină din cartea pe care o vor oferi ghiocelului atunci când se va întoarce în grădina primăverii.

La centrul **Știință**, copiii vor observa cu lupa flori de primăvară, vor alege floarea lor preferată, vor așeza și lipi părțile lor componente, precum și cifra corespunzătoare numărului de părți componente ale florii.

La centrul **Artă**, preșcolarii vor realiza buchete de câte 5 sau 7 flori, utilizând deprinderile motrice dobândite (decupare, asamblare, lipire). Buchetele vor fi oferite unei persoane dragi lor, pentru a le face o bucurie.

La centrul **Matematică/Manipulative**, se va desfășura **ADE** - **Domeniul Știință (Activitate matematică) –** *”Așază cât indică cifra!”* - exercițiu cu material individual. Copiii vor forma mulțimi cu 1-10 elemente, lipind tot atâtea imagini cu flori cât indică cifra. La final, se vor autoevalua, colorând imaginea feței vesele dacă au lucrat corect.

La finalul activității, pentru un moment de relaxare și de distracție, preșcolarii vor desfășura două jocuri : jocul de mișcare: **„Floricele vesele câte 4, 3 /2!”** și jocul distractiv: **„Roata emoțiilor”.**

**DEMERSUL DIDACTIC**

|  |  |  |  |  |  |
| --- | --- | --- | --- | --- | --- |
| **Momentele activității** | **Obop** | **Dura-ta** | **Conținutul științific** | **Strategii didactice** | **Evaluarea (instrumente și indicatori)** |
| **Metode și procedee** | **Mijloace de învățământ** | **Forme de organizare** |
| 1. **Momentul organizatoric**
 |  |  2’ |  Se asigură condițiile necesare pentru desfășurarea activității în bune condiții:- aerisirea sălii de grupă;- aranjarea mobilierului;- pregătirea materialului didactic;-organizarea colectivului și introducerea copiilor în sala de grupă, unde se va desfășura „Întâlnirea de dimineață”. | Conversația  |  Panoul de prezență, calendarul naturii | Frontală  |  |
| 1. **Reactualiza**

**rea cunoștințelor** |  |   5’ |  Se prezintă un coș cu flori de primăvară iar copiii sunt rugați să le denumească. Urmează realizarea unui exercițiu de imaginație ***„Dacă aș fi o floare, aș fi...”,*** prin care copiii aleg floarea care și-ar dori să fie, justificând alegerea făcută. | Conversația | Coș cu flori de primăvară | Frontală  |  |
| 1. **Captarea atenției**
 |  |  2’ |  Captarea atenției se realizează prin prezentarea unui ghiocel în ghiveci care aduce cu el mesajul ***Fii ca mine!***Educatoarea le solocită ajutorul copiilor pentru a descoperi sensul mesajului, cum ar trebui să fim ca să urmăm îndemnul ghiocelului. | ConversațiaExplicația | Ghiveci cu ghiocel | Frontală | Observarea comportamentului copiilor |
| 1. **Anunțarea temei și a obiectivelor**
 |  |   2’ | Pentru că se dorește descifrarea mesajul adus de ghiocel, educatoarea le prezintă copiilor „Povestea ghiocelului curajos”. Preșcolarii sunt anunțați că trebuie să fie atenți la poveste pentru a putea răspunde apoi întrebărilor și pentru a descoperi ce semnificație are mesajul ghiocelului.  | Explicația Conversația  | Textul poveștii**(anexa 1)** |  | Observarea comportamentului verbal și nonverbal al copiilor |
| 1. **Dirijarea învățării**
 | **O1****O2** | 30’ |  Se redă povestea, clar, expresiv, conținutul fiind însoțit de imagini sugestive din poveste.Pentru că ne dorim să descoperim mai bine care au fost emoțiile ghiocelului se aplică metoda „Cubul”. Copiii vin în perechi și rostogolesc cubul, apoi rezolvă sarcina din plic.**Descrie**:Emoțiile pe care le simțea ghiocelul? Care erau temerile lui?Situația în care ghiocelul simțea curajul? Care erau gândurile lui în acel moment?**Compară:**Compară următoarele imagini:2 și 5 (cum percepe ghiocelul frica)!Compară cum s-a simțit ghiocelul la începutul poveștii și cum s -a simțit la final!**Asociază**:Găsește o situație din viața ta în care ai trăit frica/curajul**Aplică:** Alege imaginea (emoticon) care exprimă frica /curaj**Analizează**De ce a apărut soarele?De ce i-a mulțumit la final fricii?**Argumentează**:La ce crezi că se referă următoarele cuvinte:***Cel curajos este cel căruia, fiindu-i frică, merge înainte?*** | Expunerea ConversațiaExplicațiaMetoda cubuluiexplicația | Imagini poveste**(anexa 2)**FlipchartCub,plicul cu sarcini, imagini poveste, imagini emoții | FrontalăFrontalăÎn perechi | Aprecieri verbale |
| 1. **Obținerea performanței**
 | **O5****O4****O6****O3** |  25’25’25’30’ |  Sunt prezentate centrele de activitate:  La centrul **Alfabetizare,** preșcolarii vor realiza **„Cărticica pentru prietene”** trasând după șabloane linii frânte și curbe pentru a contura flori de primăvară, respectând numărul de flori indicat pe fișa de lucru. Fiecare copil va realiza câte o pagină din cartea pe care o vor oferi ghiocelului atunci când se va întoarce în grădina primăverii. La centrul **Știință**, copiii vor observa cu lupa flori de primăvară, vor alege floarea lor preferată, vor așeza și lipi părțile lor componente, precum și cifra corespunzătoare numărului de părți componente ale florii.La centrul **Artă**, preșcolarii vor realiza buchete de câte 5 sau 7 flori, utilizând deprinderile motrice dobândite (decupare, asamblare, lipire). Buchetele vor fi oferite unei persoane dragi lor, pentru a le face o bucurie.**Enunțarea criteriilor de evaluare:**Se comunică preșcolarilor criteriile de evaluare, în funcție de care, la sfârșitul activității, vom aprecia lucrările:* Asocierea corectă a numărului de flori ce urmează a fi decupate și lipite, conform cifrei de pe funda buchetului.
* Decorarea lucrării în mod personal şi creativ;
* Finalizarea lucrărilor.

 La centrul **Matematică/Manipulative**, se va desfășura **ADE** - **Domeniul Știință (activitate matematică) –** *”Așază cât indică cifra!”* - exercițiu cu material individual. Copiii vor forma mulțimi cu 1-10 elemente, lipind tot atâtea imagini cu flori cât indică cifra. La final, se vor autoevalua, colorând imaginea feței vesele dacă au lucrat corect. **Intuirea materialului didactic:** Copiii denumesc materialele și ustensilele aflate pe mese: lipici, imagini cu flori, fișa cu imaginea celor 10 coșulețe și intuiesc sarcina de lucru: formarea de mulțimi cu tot atâtea elemente cât indică cifra de pe coșulețe. La final, se vor autoevalua, colorând fața veselă dacă au rezolvat corect sarcina.Se realizează exerciţii pentru încălzirea muşchilor mici ai mâinilor: **Realizarea lucrărilor de către copii :**  După intuirea materialelor din fiecare centru și precizarea sarcinilor de lucru, copiii își aleg centrul preferat și lucrează conform indicațiilor primite. Se urmărește rezolvarea sarcinilor de către toți copiii din centru Matematică/ Manipulative.  Se va supraveghea activitatea copiilor și se vor oferi explicații suplimentare acolo unde este nevoie, stimulându-le încrederea în forțele proprii și încurajându-i. Cu 5 minute înainte de încheierea activității, copiii sunt anunțați să finalizeze sarcinile. | Exercițiul ConversațiaExplicația  Exercițiul Observația ConversațiaExplicația  Exercițiul ConversațiaExplicația Exercițiul ConversațiaExplicația  | Coli, coperta carte **(anexa 3)** creioane, șabloane flori de primăvară de diferite mărimi, creioane colorateFlori de primăvară, lupă, imagini părți componente: narcisă, zambilă, ghiocel, lalea, **(anexa 4),** jetoane cifre, lipiciLipici, foarfece, imagini flori de primăvară, **(anexa 5)**Fișă de lucru, imagini flori, lipici, culori,**(anexa 6)** | Individuală Individuală Individuală FrontalăIndividuală | Aprecieri verbaleProba practicăObservarea comportamentului verbal și nonverbal al copiilorAprecieri verbaleProba practicăProba practică |
|  **7.Asigurarea retenției și a transferului** |  |  25’ |  La final, pentru a destinde și a crea o atmosferă plăcută, propun desfășurarea a două jocuri, după cum urmează:* jocul de mișcare: **„Floricele vesele câte 4/ 3 /2!”**

Copiii iși imaginează că sunt flori de primăvară. Când pornește muzica, florile încep să danseze. În momentul în care muzica se va opri, ei trebuie să se grupeze câte 2/3 sau 4 flori de același fel, în funcție de indicațiile educatoarei. Se realizează un joc de probă și apoi se repetă jocul de câteva ori. * jocul distractiv: **„Roata emoțiilor”**

Jocul se desfășoară cu ajutorul aplicației wordwall – roata aleatoare. Pe roată sunt trecute mai multe emoții (emoticoane). Când roata se oprește, copiii recunosc emoția și încearcă să o reproducă facial. Se realizeză un joc de probă și apoi se denumesc toate emoțiile de pe roată | Explicația DemonstrațiaJocul | Boxă, jetoane flori de primăvarăTV, oglindă(anexa 7) | FrontalăIndividuală | Aprecieri pozitive asupra activității copiilor |
| **8. Evaluarea activității**  |  | 8’ |  Preșcolarii vor forma un trenuleț și vor porni pe la fiecare centru pentru a aprecia critic și autocritic, atât lucrările proprii, cât și pe cele ale colegilor.Toți copiii care au participat la centrele respective, vor fi aplaudați și felicitați pentru frumoasele rezultate obținute prin muncă.La final, cartea realizată la centrul Alfabetizare va fi dăruită ghiocelului care pleacă în grădina primăverii. El apreciază activitatea copiilor și le mulțumește pentru timpul minunat petrecut împreună. | Conversația | Lucrările copiilor | În grupuri mici | Observarea comportamentului verbal și nonverbal al copiilor |
|  **9.Încheierea activității** |  | 2’ |  În încheiere, se realizează aprecieri generale și individuale asupra modului de desfăşurare al activităţii şi asupra modului de comportare al copiilor. | Conversația  |  |  | Aprecieri pozitive asupra activității copiilor |